Na temelju članka 59. i 62. Zakona o komunalnom gospodarstvu („Narodne novine“ broj 68/18, 110/18 i 32/20) i članka 34. Statuta Općine Okučani („Službeni vjesnik Brodsko-posavske županije“ br. 10/9, 4/13, 3/18, 7/18 i 14/21.) Općinsko vijeće Općine Okučani na svojoj 9. sjednici održanoj 25. listopada 2022. godine donijelo je

ODLUKU

o proglašenju komunalne infrastrukture javnim dobrom u općoj uporabi

Članak 1.

Ovom odlukom proglašava se sljedeća komunalna infrastruktura javnim dobrom u općoj uporabi u vlasništvu Općine Okučani:

|  |  |  |  |  |
| --- | --- | --- | --- | --- |
| Redni broj | Naziv komunalne infrastrukture | Vrsta komunalne infrastrukture | k.č.br. | Katastarska općina |
| 1. | Groblje | Groblja i krematoriji na grobljima | 35/2 | Trnakovac |
| 2. | Groblje | Groblja i krematoriji na grobljima | 146/1, 146/2 i dio 145 | Cage |
| 3. | Groblje | Groblja i krematoriji na grobljima | 24, 39 i 40 | Šagovina Mašička |
| 4. | Groblje | Groblja i krematoriji na grobljima | 401 i dio 539 | Čaprginci |
| 5. | Groblje | Groblja i krematoriji na grobljima | 454 i dio 465/6 | Benkovac |
| 6. | Groblje | Groblja i krematoriji na grobljima | 600 | Širinci |
| 7. | Groblje | Groblja i krematoriji na grobljima | 65, 74, 75, dio 69/2 i dio 993 | Bodegraj |
| 8. | Groblje | Groblja i krematoriji na grobljima | 65, 66 | Žuberkovac |
| 9. | Groblje | Groblja i krematoriji na grobljima | 81 | Lađevac |
| 10. | Groblje | Groblja i krematoriji na grobljima | 878 i 958 | Okučani |
| 11. | Društveni dom  | Građevine i uređaji javne namjene | \*28-(KAT.), 28K-(ZK 9) | Benkovac |
| 12. | Društveni dom | Građevine i uređaji javne namjene | 194/7 i dio 977 | Bodegraj |
| 13. | Društveni dom | Građevine i uređaji javne namjene | \*8-(KAT), 8K(ZK) | Lađevac |
| 14. | Društveni dom | Građevine i uređaji javne namjene | \*2(KAT), 2K(ZK), 183/1, dio 184/1 i dio 184/2 | Cage |
| 15. | Društveni dom | Građevine i uređaji javne namjene | Dio 76/1 | Čovac |
| 16. | Društveni dom | Građevine i uređaji javne namjene | 52/9 | Trnakovac |
| 17. | Dom branitelja | Građevine i uređaji javne namjene | 357 | Okučani |
| 18. | Društveni dom | Građevine i uređaji javne namjene | 204/1 | Vrbovljani |

Članak 2.

Nalaže se Općinskom sudu u Novoj Gradiški navedenu infrastrukturu iz članka 1. ove Odluke upisati u zemljišne knjige kao „javno dobro u općoj uporabi u vlasništvu Općine Okučani“.

Članak 3.

Ova odluka stupa na snagu osmog dana od dana objave u Službenom glasniku Brodsko-posavske županije.

OPĆINSKO VIJEĆE OPĆINE OKUČANI

KLASA:363-04/22-01/2

URBROJ:2178-21-01-22-1

25. listopada 2022. godine

Predsjednik općinskog vijeća

Ivica Pivac

Obrazloženje

Sukladno odredbi članka 61. Zakona o komunalnom gospodarstvu komunalna infrastruktura je javno dobro u općoj uporabi u vlasništvu odnosno suvlasništvu jedinice lokalne samouprave i /ili osobe koja obavlja komunalnu djelatnost.

Komunalna infrastruktura stječe status javnog dobra u općoj uporabi danom njezine izgradnje, uređenja odnosno stupanja na snagu odluke o proglašenju javnog dobra u općoj uporabi.

Odluku o proglašenju komunalne infrastrukture javnim dobrom u općoj uporabi donosi predstavničko tijelo jedinice lokalne samouprave sukladno odredbi članka 62. Zakona.

Odluka mora sadržavati naziv i vrstu komunalne infrastrukture, podatke o katastarskoj i zemljišno knjižnoj čestici i katastarskoj općini na kojoj je infrastruktura nalazi te nalog nadležnom sudu za upis statusa javnog dobra u općoj uporabi u zemljišne knjige.

Sukladno odredbi članka 59. Zakona komunalna infrastruktura su:

1. nerazvrstane ceste

2. javne prometne površine na kojima nije dopušten promet motornih vozila

3. javna parkirališta

4. javne garaže

5. javne zelene površine

6. građevine i uređaji javne namjene

7. javna rasvjeta

8. groblja i krematoriji na grobljima

9. građevine namijenjene obavljanju javnog prijevoza.

Osim građevina navedenih u rečenici prije, predstavničko tijelo jedinice lokalne samouprave može odlukom odrediti i druge građevine komunalne infrastrukture, ako služe za obavljanje komunalne djelatnosti.

Sukladno odredbi članka 132. Zakona, komunalna infrastruktura izgrađena do dana stupanja na snagu Zakona koja nije evidentirana u katastru ili nije evidentirano njezino stvarno stanje evidentira se u katastru na temelju geodetskog elaborata izvedenog stanja komunalne infrastrukture, potvrde jedinice lokalne samouprave da se radi o komunalnoj infrastrukturi, a koje pribavlja i nadležnom tijelu za katastar dostavlja jedinica lokalne samouprave i rješenja nadležnog zemljišnoknjižnog suda o provedbi prijavnog lista u zemljišnu knjigu.

Budući da je odredbama gore citiranog Zakona omogućena evidencija komunalne infrastrukture u katastru i upis iste u zemljišne knjige koja nije evidentirana u katastru i upisana u zemljišnim knjigama, a koja je izgrađena prije stupanja na snagu zakona, potrebno je donijeti odluku kako bi se predmetne nekretnine proglasile komunalnom infrastrukturom i kako bi se proveo upis u zemljišne knjige.

Za provođenje ove Odluke osigurati će se sredstva u Proračunu Općine Okučani.